Na temelju čl.37. UREDBE (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka; dalje u tekstu: Uredba) direktor RAZVOJNE AGENCIJE SRIJEM d.o.o. za poticanje gospodarstva i lokalnog razvoja donosi dana 2.01.2024.

**O D L U K U**

**O IMENOVANJU SLUŽBENIKA ZA ZAŠTITU OSOBNIH PODATAKA**

Članak 1.

Ovom Odlukom imenuje se Službenik za zaštitu osobnih podataka u RAZVOJNOJ AGENCIJI SRIJEM d.o.o. za poticanje gospodarstva i lokalnog razvoja.

Članak 2.

Službenikom za zaštitu osobnih podataka imenuje se ANTONELA KLISOVIĆ.

Članak 3.

Službenik za zaštitu podataka obavlja najmanje sljedeće zadaće:

1. informiranje i savjetovanje voditelja obrade ili izvršitelja obrade te zaposlenika koji obavljaju obradu o njihovim obvezama iz Uredbe te drugim odredbama Unije ili države članice o zaštiti podataka;
2. praćenje poštovanja Uredbe te drugih odredaba Unije ili države članice o zaštiti podataka i politika voditelja obrade ili izvršitelja obrade u odnosu na zaštitu osobnih podataka, uključujući raspodjelu odgovornosti, podizanje svijesti i osposobljavanje osoblja koje sudjeluje u postupcima obrade te povezane revizije;
3. pružanje savjeta, kada je to zatraženo, u pogledu procjene učinka na zaštitu podataka i praćenje njezina izvršavanja u skladu s člankom 35. Uredbe;
4. suradnja s nadzornim tijelom;
5. djelovanje kao kontaktna točka za nadzorno tijelo o pitanjima u pogledu obrade, što uključuje i prethodno savjetovanje iz članka 36. Uredbe te savjetovanje, prema potrebi, o svim drugim pitanjima.

Službenik za zaštitu podataka pri obavljanju svojih zadaća vodi računa o riziku povezanom s postupcima obrade i uzima u obzir prirodu, opseg, kontekst i svrhe obrade.

Članak 4.

Službenik za zaštitu osobnih podataka potpisuje Izjavu o povjerljivosti i dužan je postupati prema njoj; čuvati povjerljivost osobnih podataka i svih informacija koje sazna u obavljanju svojih dužnosti. Izjava o povjerljivosti ga obavezuje i nakon prestanka obavljanja dužnosti službenika za zaštitu osobnih podataka.

Službeni kontakt podaci službenika za zaštitu osobnih podataka su:

Email: projekti@nijemci.hr

Telefon: 098 1852 179

Članak 5.

Ova Odluka stupa na snagu danom donošenja.

 Direktor

 Adam Ćavar, struč.spec.oec.